Okresná prokuratúra Lučenec 
F. Lehára 12, 984 80 Lučenec 1

Sp. zn. : 2 Pv 1169/08/6606	Lučenec, 3.4.2013
EEČ : 2-47-37-2013

U Z N E S E N I E

Trestná vec:	obvinený XXXXX 
Prečin:	Krádež podľa § 212 odsek 2 písmeno a Trestného zákona číslo 300/2005 Zbierky zákonov v znení zákona číslo 650/2005 Zbierky zákonov

Rozhodol: 	prokurátor Okresnej prokuratúry Lučenec
Podľa § 215 odsek 1 písmeno e Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	trvalé bydlisko: XXXXX
1/ dňa 15.11.2008 okolo 23:00 hod. v XXXXX na ulici XXXXX spoločne s obv. XXXXX, nar. XXXXX po tom, čo nepravým kľúčom spoločne otvorili dvere na špajzy bytu a po vniknutí do nej z tejto odcudzili z mrazničky 30 kg mäsa v hodnote 6 000,- Sk t. j. 199,16 €, ďalej jednu žehličku nezisteného typu a výrobného čísla v hodnote  1 200,- Sk t. j. 39,83 € ku škode majiteľa XXXXX, nar. XXXXX, trvale bytom XXXXX, ul. XXXXX, ďalej

2/ dňa 15.11.2008 v čase okolo 02:00 hod. v XXXXX na ulici XXXXX pred vchodom bytového domu č. XXXXX po vytiahnutí tesniacej gumy pomocou kovového háčika na dverách vodiča z uzamknutého zaparkovaného motorového vozidla zn. XXXXX po vniknutí do vozidla odcudzil jeden kus autorádio zn. Sencor v celkovej hodnote 4 000,- Sk t. j. 132,78 € ku škode majiteľa vozidla XXXXX, nar. XXXXX, trvale bytom XXXXX, ul. XXXXX, ďalej

3/ v presne nezistenom čase s nočných hodinách zo dňa 15.11.2008 na deň 16.11.2008 v XXXXX pred vchodom bytového domu č. XXXXX z uzamknutého zaparkovaného motorového vozidla zn. XXXXX po tom, čo na vozidle na dverách vodiča pomocou kovového háčika odtiahol tesniacu gumu po odistení dverí vnikol do vozidla, z ktorého odcudzil jeden kus autorádio zn. Sencor SCD 3604 R v celkovej hodnote 5 000,- Sk t. j. 165,97 € ku škode majiteľa XXXXX, nar. XXXXX trvale bytom XXXXX, ďalej

4/ v presne nezistenom čase v nočných hodinách zo dňa 12.11.2008 na deň 13.11.2008 v XXXXX z uzamknutého zaparkovaného osobného motorového vozidla zn. XXXXX pomocou kovového háčika odtiahol tesniacu gumu na dverách vodiča odistil dvere a po vniknutí do vozidla odcudzil jeden kus kazetové autorádio nezistenej značky v celkovej hodnote 1 000,- Sk t. j. 33,19 € ku škode majiteľa vozidla XXXXX, nar. XXXXX, trvale bytom XXXXX, ul. XXXXX ktorému ďalej poškodením vozidla spôsobil škodu vo výške 2 000,- Sk t. j. 66,39 €, ďalej

5/  v presne nezistenom čase v nočných hodinách zo dňa 15.11.2088 na deň 18.11.2008 na ul. XXXXX, po tom čo na uzamknutom zaparkovanom motorovom vozidle zn. XXXXX pomocou kovového háčika odtiahol tesniacu gumu na dverách vodiča po odistení dverí vnikol do vozidla, z ktorého odcudzil jeden kus kazetové autorádiu nezistenej značky v hodnote 1 000,- Sk t. j. 33,19 € ku škode majiteľa vozidla XXXXX, nar. XXXXX, trvale bytom XXXXX, ul. XXXXX 

lebo obvinený nebol v čase činu pre nepríčetnosť trestne zodpovedný

Odôvodnenie:
Poverený príslušník OO PZ v Lučenci dňa 17.11.2008 pod č. ORP-2701/1-OSV-LC-2008 začal trestné stíhanie a zároveň vzniesol obvinenie XXXXX, nar. XXXXX a XXXXX, nar. XXXXX pre prečin krádeže podľa § 20 k § 212 ods. 2 písm. a/ Tr. zákona, pre skutok uvedený v bode 1 skutkovej vety výrokovej časti tohto uznesenia, ďalej uznesením povereného príslušníka OO PZ v Lučenci bolo dňa 18.11.2008 pod č. ORP-2694/1-OSV-LC-2008 vznesené obvinenie XXXXX, nar. XXXXX pre prečin krádeže podľa § 212 ods. 2 písm. a/ Tr. zákona pre skutok, ktorý mal spáchať pod bodom 2 skutkovej vety výrokovej časti tohto uznesenia, ďalej uznesením povereného príslušníka OO PZ v Lučenci pod č. ORP-2694/1-OSV-LC-2008 bolo dňa 18.11.2008 vznesené obvinenie XXXXX, nar. XXXXX pre prečin krádeže podľa § 212 ods. 2 písm. a/ Tr. zákona, ktorý mal spáchať skutkom uvedeným pod bodom 3 skutkovej vety výrokovej časti tohto uznesenia, ďalej uznesením povereného príslušníka OO PZ v Lučenci bolo dňa 18.11.2008 pod č. ORP-2698/1-OSV-LC-2008 vznesené obvinenie XXXXX, nar. XXXXX pre prečin krádeže podľa § 212 ods. 2 písm. a/ Tr. zákona, ktorý mal spáchať skutkami uvedenými pod bodom 4 a 5 skutkových viet výrokovej časti tohto uznesenia.

V priebehu prípravného konania bol vyšetrený duševný stav obv. XXXXX pribratými znalcami z odboru zdravotníctva odvetvia psychiatrie, ktorí znalci XXXXX a XXXXX v podanom znaleckom posudku pod poradovými číslami 64 a 66 v roku 2009 v podstatných častiach posudku zhodne konštatujú, že obv. XXXXX v minulosti i v súčasnej dobe trpí vážnou duševnou poruchou - reziduálnou schizofréniou, ďalej konštatujú, že obvinený v inkriminovanej dobe nebol schopný rozpoznať nebezpečnosť svojho konania pre spoločnosť a nebol schopný ovládať svoje konanie. Ďalej znalci zhodne konštatujú, že pobyt obv. XXXXX z hľadiska psychiatrického je v súčasnej dobe nebezpečný pre spoločnosť, a preto navrhujú u obvineného nariadiť ochrannú psychiatrickú liečbu ústavnou formou. 

Podľa § 215 ods. 1 písm. e/ Tr. poriadku prokurátor zastaví trestné stíhanie ak obvinený nebol v čase činu pre nepríčetnosť trestne zodpovedný.
Vzhľadom k tomu, že obv. XXXXX nebol v čase činu pre nepríčetnosť trestne zodpovedný, preto bolo potrebné o jeho trestnom stíhaní rozhodnúť tak, ako je to uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Pavel Melo
prokurátor